b'\n_START_ARTICLE_\nSteyr M\n_START_SECTION_\nZgodovina\n_START_PARAGRAPH_\nPi\xc5\xa1tola je nastala leta 1999 v avstrijskem podjetju Steyr-Mannlicher Gmbh & co. Pi\xc5\xa1tola ima polimersko ogrodje, in je na videz malce podobna pi\xc5\xa1toli Heckler & Koch P9. Modeli M so bili izdelani v kalibrih 9 mm Luger (oznaka M9), .40 S&W (oznaka M40) ter .357 Sig (oznaka M357). Leta 2004 je bila njena konstrukcija malce spremenjena pi\xc5\xa1tola pa je na voljo le v kalibrih .40 in 9 mm. Oro\xc5\xbeju je bilo dodano Picatinijevo vodilo pod cevjo, na voljo pa je bila z varovalko ali brez nje.\n_START_SECTION_\nOpis\n_START_PARAGRAPH_\nSteyr M ima vgrajen striker, ki je zamenjuje udarno kladivo in iglo. Varovanje je podobno kot pri pi\xc5\xa1tolah Glock, se pravi s tremi notranjimi\xc2\xa0\xc2\xbbsafe action\xc2\xab\xc2\xa0varovalkami, pri novej\xc5\xa1ih M-1A pa \xc5\xa1e dodatni fizi\xc4\x8dni varovalki, ki se nahaja znotraj branika pro\xc5\xbeilca in je na voljo v eni od razli\xc4\x8dic. Ta pi\xc5\xa1tola ima najbolj ergonomsko oblikovan ro\xc4\x8daj, ki ima kot glede na cev optimalnih 111 stopinj. Nizko le\xc5\xbee\xc4\x8da cev precej zmanj\xc5\xa1a odsun pi\xc5\xa1tole navzgor, za dodatno natan\xc4\x8dnost pa poskrbijo nenavadni trikotni prednji in trapezoidni zadnji merek._NEWLINE_Pi\xc5\xa1tola ima polimeri\xc4\x8dno ogrodje, cev, zaklep in ve\xc4\x8dina notranjih delov pa je iz oja\xc4\x8denega jekla. Deluje iz zaprtega Browningovega zaklepa na principu kratkega trzanja cevi.'